शीर्षक: बिहार निवडणूक : देवेंद्र फडणवीसांचं राजकीय वजन बिहारच्या निकालामुळे वाढेल?\nवरील काल्पनिक लेखाचे शीर्षक दिल्यास, लेखाची कल्पना करा.\n
प्रादेशिक पक्षांच्या तुलनेत बिहारी जनतेने पंतप्रधान नरेंद्र मोदींच्या नेतृत्वाखाली लढणाऱ्या भाजपच्या पारड्यात आपलं झुकतं माप टाकलं आहे. बिहारच्या राजकारणात सद्यस्थितीत भाजप नंबर एकचा पक्ष बनलाय. 

सर्व निकाल

सर्व मतदारसंघ





बिहारमध्ये छोटा भाऊ भाजप मोठा भाऊ बनला. भाजपला मोठा भाऊ बनवण्यात देवेंद्र फडणवीस यांनी महत्त्वाची भूमिका होती, हे नाकारून चालणार नाही. गृहमंत्री अमित शहा यांच्या अनुपस्थितीत बिहार निवडणूक प्रभारी असलेल्या देवेंद्र फडणवीसांनी स्थानिक भाजप नेत्यांसोबत बिहारचा किल्ला लढवला. 

भाजप नंबर एकचा पक्ष

सद्यस्थितीत भारतीय निवडणूक आयोगाच्या माहितीनुसार, बिहारमध्ये भाजप 73 जागांवर आघाडीवर आहे. तर, 2015 च्या विधानसभा निवडणुकीत भाजप 53 जागा जिंकल्या होत्या. त्यामुळे 2015 निवडणुकीच्या तुलनेत बिहारमध्ये भाजपच्या जागा वाढल्या आहेत.

बिहार निवडणुकीचे निकाल पाहता, देवेंद्र फडणवीसांनी राष्ट्रीय नेता म्हणून आपली पकड मजबूत केलीये? या निकालांनी फडणवीसांचं राष्ट्रीय पातळीवर नेतृत्व सिद्ध झालंय? दिल्ली दरबारी देवेंद्र फडणवीसांचं राजकीय वजन वाढण्यास मदत होईल? या प्रश्नांची उत्तरं आम्ही शोधण्याचा प्रयत्न केला. 

बिहार निवडणूक प्रभावी देवेंद्र फडणवीस

बिहार निवडणूक महिन्याभरावर येऊन ठेपली असताना. भाजपच्या केंद्रीय नेतृत्वाने देवेंद्र फडणवीसांची बिहार निवडणूक प्रभावी म्हणून नेमणूक केली. अन्य राज्याच्या निवडणूक प्रभारीपदाची जबाबदारी पहिल्यांदाच देवेंद्र यांच्यावर सोपवण्यात आली होती. फडणवीस यांच्या नेतृत्वाखाली महाराष्ट्रात भाजपने सर्वाधिक 105 आमदार निवडून आणले होते. त्यामुळे पक्षश्रेष्ठींनी जबाबदारी दिल्याचं बोललं गेलं.

"बिहार निवडणूक प्रक्रिया, उमेदवार निवड याबाबत देवेंद्र फडणवीसांनी स्थानिक नेत्यांशी चर्चाकरून केंद्रीय नेतृत्वाला माहिती पुरवली. जातीय समीकरणं, स्थानिक मुद्दे समजून घेतले. पक्षातील अंतर्गत गटबाजी योग्य पद्धतीने हाताळली.  त्यामुळे निश्चितच दिल्ली दरबारी त्यांचं राजकीय वजन वाढलं आहे," असं वरिष्ठ संपादक गजानन जानभोर बीबीसीशी बोलताना म्हणाले. 

भाजप नेत्यांच्या माहितीनुसार, "बिहार निवडणुकीसाठी प्रभारी म्हणून पक्षाने अधिकृत घोषणा करण्याआधीच एक महिन्यापासून देवेंद्र फडणवीस बिहारच्या तयारीला लागले होते. मात्र, अखेरच्या टप्प्यात त्यांना कोरोनाच्या संसर्गाची लागण झाल्याने ते प्रचारापासून दूर राहिले."

गजानन...